Publication: Magyar Közlöny
Issue: MK-2001-152 (Year: 2001, Number: 152)
Era: 1990-2004
Section: a 108/2001. (XII. 23.) FVM—GM együttes rendelethez
Paragraph Index: 725

5. Ha a biztonsági berendezés típusmintája a rendeletben meghatározott egészségvédelmi és biztonsági követelményeknek megfelel, a tanúsító szervezet a típus megfelelőségéről típusvizsgálati tanúsítványt állít ki. A típusvizsgálati tanúsítvány tartalmazza a biztonsági berendezés gyártójának a nevét és címét, a típusvizsgálat eredményét, érvényességének feltételeit és a típus azonosításához szükséges adatokat. Az erre vonatkozó műszaki dokumentációt, a részlet és összeállítási rajzokat, az elvégzett vizsgálatokat, számításokat a tanúsítványhoz mellékelni kell. Ha a típusvizsgálat azt igazolja, hogy a típusminta nem felel meg a rendeletben meghatározott biztonsági követelményeknek, a tanúsító szervezet a típusvizsgálati tanúsítvány kiadását megtagadja, és részletesen tájékoztatja a gyártót a kifogásokról. 2001/152. szám

Source: https://magyarkozlony.hu/hivatalos-lapok/bf38aee143308a4d125447e91f45b60a7bc95734/dokumentumok/3f312ccc1e9978defae6159eb684de784cab0c95/letoltes